Na podlagi 10. in 12. člena Zakona o določanju območij ter o imenovanju in označevanju naselij, ulic in stavb (Uradni list RS, št. 25/08; v nadaljevanju: ZDOIONUS) ter 19. člena Statuta Občine Brežice (Uradni list RS, št. 100/21) je Občinski svet Občine Brežice na XX. redni seji dne XX. XX. 2023 sprejel

O D L O K   
o imenovanju nove ulice v naselju Čatež ob Savi

1. člen

V naselju Čatež ob Savi se imenuje nova ulica, ki poteka iz Topliške ceste in je skladno z Odlokom o občinskem podrobnem prostorskem načrtu za stanovanjsko območje Savska pot 2, ČAT-19 (Uradni list RS, št. 32/17 in 100/21; v nadaljevanju: OPPN) dostopna cesta do gradbenih parcel.

2. člen

Ulica preko katere se skladno z OPPN dostopa do gradbenih parcel GP1 – GP19 se imenuje Ulica ob nasipu.

3. člen

Območje nove ulice je prikazano v prilogi (grafični del OPPN – 4. Prometne ureditve), ki je sestavni del odloka.

4. člen

Stroški povezani z označevanjem ulice bremenijo proračun Občine Brežice.

5. člen

Po uveljavitvi tega odloka je Geodetska uprava Republike Slovenije, Območna geodetska uprava Sevnica, Geodetska pisarna Brežice, dolžna v skladu z 18. členom ZDOIONUS najpozneje v 30 dneh po uradni dolžnosti evidentirati spremembe podatkov o območjih in imenih naselij in ulic v registru prostorskih enot.

6. člen

Odlok začne veljati naslednji dan po objavi v Uradnem listu Republike Slovenije.

Številka: 031-1/2023

Brežice, XX. XX. 2023

|  |  |
| --- | --- |
|  | ŽUPAN OBČINE BREŽICE  Ivan Molan |